**Լրագրողների միջազգային ֆեդերացիա** (**IFJ**), աշխարհում ԶԼՄ աշխատակիցների ամենամեծ կազմակերպությունը։ Գլխավոր գրասենյակը գտնվում է Բրյուսելում։ Հիմնադրվել է 1926 թվականին, այժմ կազմակերպության մեջ կան 600 հազար լրագրողներ, ավելի քան 146 երկրներից։ Կազմակերպությունը պաշտպանում է տպագրական և էլեկտրոնային տպագրությունում աշխատող լրագրողների իրավունքները։

Պատմություն
-----------

Կազմակերպությունը հիմնադրվել է 1936 թվականին Փարիզում, Syndicat national des journalistes (SNJ) կազմակերպության հիման վրա։ Այդ ժամանակահատվածում կազմակերպության մեջ անդամագրված են եղել 25 000 մեդիա աշխատող՝ 20 երկրից և գլխավոր գրասենյակը գտնվել է Փարիզում։ Առաջին նախագահը եղել է Ֆրանսիացի լրագրող Ջորջս Բյուրդոնը։

Նացիստական Գերմանիայի կողմից Ֆրանսիայի օկուպացումը Երկրորդ համաշխարհային պատերազմի ժամանակ վերջ է դրել կազմակերպության գործունեությանը։ Դրանից հետո մի քանի միություններ որոշել են Լոնդոնում ստեղծել Անկախ կամ բարեկամ երկրների լրագրողների միջազգային ֆեդերացիա (IFJAFC), որի առաջին կոնգրեսը կայացել է 1941 թվականին։ Կազմակերպությունը լուծարվել է 1946 թվականին՝ պատերազմի ավարտից հետո և դարձել է Լրագրողների միջազգային կազմակերպություն (IOJ):

Սառը պատերազմի արդյունքում՝ 1952 թվականին Լրագրողների միջազգային ֆեդերացիան նորից վերակազմավորվել է Բրյուսելի Համաշխարհային կոնգրեսի ժամանակ, որի ժամանակ ներկա են եղել 49 դելեգատներ։ Մինչ 1990-ական թվականները Լրագրողների միջազգային կազմակերպությունը համարվել է ֆեդերացիայի մաս, որի գրասենյակը գտնվել է Պրահայում և հիմնականում կազմված է եղել Կենտրոնական և Արևելյան Եվրոպայի և զարգացող այլ երկրների լրագրողական միջազգային միություններից։

Լրագրողների միջազգային ֆեդերացիան պաշտոնապաես ճանաչվել է ՄԱԿ-ի տնտեսական և սոցիալական խորհրդի (Ecosoc) և UNESCO-ի կողմից։

Ունի կոնսուլտատիվ կարգավիճակ այնպիսի կազմակերպությունների համար, ինչպիսիք են ՄԱԿ-ը, ՅՈՒՆԵՍԿՈ-ն, Աշխատանքի միջազգային կազմակերպությունը, Ինտելեկտուալ ունեցվածքի համաշխարհային կազմակերպությունը, Մարդու իրավունքների կոմիտե-ն, նաև Եվրամիությունը և այլ միջազգային կազմակերպություններ։

Գլխավոր քարտուղարը Էնթոնի Բելանջերն է։

ԼՄՖ-ն ներկայացնում է ավելի քան 600 հազար լրագրողների 140 երկրներից և հանդիսանում է աշխարհում լրագրողների ամենաազդեցիկ ձայնը։ Ֆեդերացիան միավորում է միջազգային լրագրողական կազմակերպություններ։

2016 թվականի հունիսի 8-ին կայացել է Լրագրողների միջազգային ֆեդերացիայի հոբելյանական 90-րդ կոնգրեսը, որի ժամանակ աշխարհից մոտ 300 դելեգատ գնացել է Ֆրանսիայի Անժե քաղաք։

2016 թվականի հունիսի 10-ին բելգիացի Ֆիլիպ Լյարուշը (Phillippe Leruth) ընտրվել է Լրագրողների ֆեդերացիայի նոր նախագահ և փոխարինել է բրիտանացի Ջիմ Բումելին։ Քվեարկությունը կայացել է ԼՄՖ-ի կոնգրեսում Ֆրանսիայի Անժե քաղաքում։ Լյարուշը հաղթել է Բրազիլիայի ներկայացուցչին, առաջ անցնելով ընդամենը 7 ձայնով (169 ձայն, ընդդեմ՝ 162-ի)։

Հասցե
-----

Գրասենյակի հասցեն՝

> International Federation of Journalists   
> 
> 
> 
> IPC-Residence Palace, Bloc C   
> 
> Rue de la Loi 155B-1040 Brussels,   
> 
> 
> 
> Բելգիա
> 
>

Ֆեդերացիայի նախագահների և գլխավոր քարտուղարների ցանկ
----------------------------------------------------


Ֆեդերացիայի նախագահների ցանկ| Նախագահ | Տարի | Երկիր |
| --- | --- | --- |
| Ջորջս Բյուրդոն | 1926–1928 | Ֆրանսիա Ֆրանսիա |
| Ջորջ Բերնարդ | 1928–1930 | Միացյալ Թագավորություն Միացյալ Թագավորություն |
| Հարի Ռիչարդսոն | 1930–1932 | Միացյալ Թագավորություն Միացյալ Թագավորություն |
| Հերման Դոնս | 1932–1934 | Բելգիա Բելգիա |
| Փոլ Բյուրջին | 1934–1936 | Շվեյցարիա Շվեյցարիա |
| Կառլ Էսքելանդ | 1936–1938 | Դանիա Դանիա |
| Արչիբալդ Քենյոն | 1939–1949 | Միացյալ Թագավորություն Միացյալ Թագավորություն |
| Քլեմենտ Բանդոք | 1952–1956 | Միացյալ Թագավորություն Միացյալ Թագավորություն |
| Մարսել Սթիջինս | 1956–1964 | Բելգիա Բելգիա |
| Ջիմ Բրեդլի | 1964–1970 | Միացյալ Թագավորություն Միացյալ Թագավորություն |
| Քեյ Ջի Մայնեք | 1970–1974 | Շվեդիա Շվեդիա |
| Հելմութ Քրոուս | 1974–1978 | Կաղապար:Դրոշավորում/Germany |
| Փոլ Փարիսոթ | 1978–1982 | Ֆրանսիա Ֆրանսիա |
| Քեն Էշթոն | 1982–1986 | Միացյալ Թագավորություն Միացյալ Թագավորություն |
| Միա Դուրնարթ | 1986–1990 | Բելգիա Բելգիա |
| Ջենս Լայնդ | 1990–1998 | Դանիա Դանիա |
| Քրիս Ուորեն | 1998–2007 | Կաղապար:Դրոշավորում/Ասվտրալիա |
| Ջիմ Բումելհա | 2007–2016 | Միացյալ Թագավորություն Միացյալ Թագավորություն |
| Ֆիլիպ Լյուրթ | 2016–2019 | Բելգիա Բելգիա |
| Յունես Մյահեդ | 2019–present | Մարոկկո Մարոկկո |

 


Գլխավոր քարտուղաների ցանկ| Գլխավոր քարտուղար | Տարի | Երկիր |
| --- | --- | --- |
| Սթիվեն Վելոթ | 1926–1940 | Ֆրանսիա Ֆրանսիա |
| Էլ Էյ Բերի | 1941–1947 | Ավստրալիա Ավստրալիա |
| Ջիրի Հրոնեք | 1947–1952 (ԼՄԿ) | Չեխոսլովակիա Չեխոսլովակիա |
| Թեո Բոգաերթս | 1952–1985 | Բելգիա Բելգիա |
| Հանս Լարսեն | 1985–1987 | Դանիա Դանիա |
| Էյդան Ուայթ | 1987–2011 | Միացյալ Թագավորություն Միացյալ Թագավորություն |
| Բեթ Քոստա | 2011–2015 | Բրազիլիա Բրազիլիա |
| Էնթոնի Բելանջեր | 2015–ներկա | Ֆրանսիա Ֆրանսիա |

Ծանոթագրություններ
------------------

1. ↑  «About IFJ». *IFJ* (անգլերեն). Վերցված է 2019 թ․ օգոստոսի 2-ին.
2. 1 2 3 4  «IFJ Special Magazine "90 years of stories" / IFJ». *www.ifj.org* (անգլերեն). Արխիվացված է օրիգինալից 2019 թ․ հուլիսի 23-ին. Վերցված է 2019 թ․ հուլիսի 23-ին.
3. ↑  «List of non-governmental organizations in consultative status with the Economic and Social Council as of 1 September 2018\*» (PDF). *United Nations Economic and Social Council*. 2018 թ․ հոկտեմբերի 31. Վերցված է 2019 թ․ օգոստոսի 2-ին.
4. ↑  «Anthony Bellanger, appointed new IFJ General Secretary / IFJ». *www.ifj.org* (անգլերեն). Վերցված է 2019 թ․ օգոստոսի 2-ին.
5. ↑  «Younes M'Jahed of Morocco elected new IFJ president / IFJ». *www.ifj.org* (անգլերեն). Վերցված է 2019 թ․ օգոստոսի 1-ին.
6. ↑  «Արխիվացված պատճենը». Արխիվացված է օրիգինալից 2021 թ․ հուլիսի 30-ին. Վերցված է 2021 թ․ հուլիսի 30-ին.

Արտաքին հղումներ
----------------

* Լրագրողների միջազգային ֆեդերացիայի պաշտոնական կայքէջը